تانری آدیلا
(طنز) ایمضاسیز نامه لر
آغاریبدیر قاراداغلارا یاتان قار تکین باش
منی دردیم چئویریبدیر یانیوا گتتی رئیس
تانیمیردیم سنی بونامه توشوتدورودو منی
ایمضاسیز نامه لریم ایمضاوا حسرتدی رئیس
قلمیم ایشله میری قورخورو یازسین دوزنو
کیمی تاپسین دانیشا بلکه اورکدن سوزونو
درد بیلن یازما دئمز، اوزگه چیخاردار گوزونو
دای ساغالماز آبودرد دردیمه درد گتدی رئیس
ایندی خلقین اورگی دردلیه هی داغلانیری
وام آلان لحظه ده معلول قوولوق* باغلانیری
چوخونون جیبلری بو پوللاریلان یاغلانیری
بو نه دیندور، بونه ایمان، نه شریعتدی، رئیس
هئچ سوروشمان نیه بو نامه لری یازمیشدیم
بس دولاندیم ایشه بو شهریده من آزمیشدیم
واملارین وعده سینه من ائویمی قازمیشدیم
گنه بوش وعده لریز بیزلری دیغلاتدی رئیس
قارنیما یاخماقا یاغ تاپمیرام آز یاخ باشیوا
من ایشی نینییرم ایشلری وئر قارداشیوا
من اورکدن قره یم سنده قرا چک قاشیوا
کارمندین منی باخ توپ تکین اویناتدی رئیس
منیم ایش تاپماغیم آخر گوزومه اولده سراب
خوش گونه قالمیشیق حسرت گونوموز اولدو خراب
آللاه هر میللتی بیر نحوه ایلن ائتسن عذاب
آبوگورستمه دی آللاه بیزه گورستدی رئیس
*قوولوق : پرونده
سراینده: ولی جعفری
موضوع: آزاد ـ طنز اجتماعی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab prs_Arab azb_Arab pes_Arab pes_Arab pes_Arab